**BÉRLETI SZERZŐDÉS**

(eseti bérbeadásra)

amely létrejött egyrészről a **Miskolci Egyetem (Kancellária Hivatal)** (székhely: 3515 Miskolc-Egyetemváros, intézményi azonosító: FI 87515, adószám: 15308809-4-05, csoport adóazonosító szám: 17782751-5-05 képviseli: Pintér Zoltán, vagyongazdálkodási referens) mint bérbeadó (a továbbiakban: Bérbeadó),

másrészről a **Cégnév** (székhely: cím, cégjegyzék szám: …-…-………, adószám: ………-..-…, képviseli: név, beosztás) mint bérlő (a továbbiakban: Bérlő) között a mai napon az alábbi feltételekkel.

1. A szerződés közvetett tárgya a ……………………………….............. rendezvény (a továbbiakban rendezvény) lebonyolítása céljára igénybevett terület, helyiség, előadóterem, tanterem, eszköz és kapcsolódó szolgáltatások:

|  |
| --- |
|  |
|  |
|  |
|  |
|  |
|  |
| [[1]](#footnote-1) |

1. Bérbeadó vállalja, hogy (a ………………. sz. engedély alapján) a felsorolt terület(ek)et/helyisége(ke)t/eszköz(öke)t az alábbiakban rögzített feltételekkel bérlő rendelkezésére bocsátja ……..………….-tól ……………….-ig …………………. Ft, azaz …………………. forint + 27 % ÁFA térítési díj fizetése ellenében.
2. A bérleti díjat a Bérlő köteles 2 részletben – az első részletet (bérleti díj …..%-a) a rendezvényt megelőző napig - a Bérbeadó által küldött számla alapján a Magyar Államkincstárnál vezetett 10027006-01426672-00000000 sz. számlájára befizetni.
3. Késedelmes fizetés esetén a Bérlő köteles a Polgári Törvénykönyvről szóló 2013. évi V. törvény (a továbbiakban: Ptk.) szerinti késedelmi kamatot fizetni a késedelem időtartamára.
4. Az engedélyezett terület/helyiség/eszköz átadása és visszavétele, az esetleges kártérítési igény megállapítása az Üzemeltetési Igazgatóság, illetve a bérleti szerződés megkötésére jogosult szervezeti egység feladata.
5. A felek megállapodnak abban, hogy a rendezvény lebonyolításában közreműködő személyzetet (technikai és ügyeleti) a Bérbeadó biztosítja.
6. A közreműködőkkel történő szerződéskötésről és a díjazás kifizetéséről a Bérlő gondoskodik. A felek megállapodnak abban, hogy a díjazás minimális mértéke a ME bérbeadási szabályzata 5. sz. függelékében foglaltak szerinti.
7. A közreműködők díjazására ……………… Ft-ot, azaz ……………… forintot fizet a Bérlő a Bérbeadó számlája alapján.
8. A bérelt területen a Bérlő által elhelyezett vagyontárgyak biztosítása a Bérlő feladata.
9. A Bérbeadó vállalja, hogy a bérelt területet/helyiséget/eszközt időben, a Bérlő által előzetesen megtekintett, rendeltetésszerű, használatra alkalmas állapotban a Bérlő rendelkezésére bocsátja.
10. A bérleti jogviszony tárgyát képező helyiségben bármilyen átalakítási munkát csak az Üzemeltetési Igazgatóság előzetes írásos engedélyével lehet megkezdeni.
11. A Bérlő az estleges beruházási, felújítási, átalakítási ráfordításai miatt a szerződés megszűnésekor a Bérbeadóval szemben semmilyen vagyoni igényt nem támaszthat.
12. A Bérlő vállalja, hogy bérelt területet/helyiséget/eszközt a szerződési előírásoknak, a 2. pont szerinti engedélyben rögzített feltételeknek és a Bérbeadó rendelkezéseinek, valamint a meghatározott hasznosítási célnak megfelelően használja, a Bérbeadó rendeltetésszerű működését nem zavarja, hírnevét a Bérlő tevékenysége nem csorbítja.
13. A Bérbeadó nem járul hozzá a bérlemény albérletbe adásához.
14. A Bérlő vállalja, hogy a … beszámolási, nyilvántartási, adatszolgáltatási kötelezettségeket teljesíti, a bérleményt a szerződéses előírásoknak és a tulajdonosi rendelkezéseknek, valamint a meghatározott célnak megfelelően használja.
15. A Bérlő vállalja továbbá, hogy a hasznosításban - a bérlővel közvetlen vagy közvetett módon jogviszonyban álló harmadik félként - kizárólag természetes személyek vagy átlátható szervezetek vesznek részt. A bérleti szerződést a Bérbeadó kártalanítás nélkül és azonnali hatállyal felmondhatja, ha a Bérlő vagy a bérlemény hasznosításában részt vevő bármely - a hasznosítóval közvetlen vagy közvetett módon jogviszonyban álló harmadik fél, szervezet a bérleti szerződés megkötését követően beállott körülmény folytán már nem minősül átlátható szervezetnek.
16. A Bérlő által - a bérleti jogviszony megkezdése előtt - a szerződés 30 napon belüli felmondása esetén a megállapított bérleti díj teljes összege, 30 napot meghaladó felmondás esetén a bérleti díj 50 %-a illeti meg a Bérbeadót.
17. A Bérlő a Bérbeadónak okozott kárért a Polgári Törvénykönyvben meghatározottak szerint anyagi felelősséggel tartozik. Károkozás esetén a bérlő köteles - ismeretlen károkozó esetén is - a Bérbeadó valamennyi kárát teljes körűen megtéríteni.
18. Szerződéses biztosítékok: (óvadék) …………..- Ft, amelyet a birtokbaadásig köteles Bérlő megfizetni Bérbeadó részére. Az óvadék után a bérbeadó kamatot nem fizet. Bérbeadó jogosult az óvadékkal biztosított követelését (bérleti díj, közüzemi és egyéb díjak, károk, ezek járulékai) az óvadékból közvetlenül kielégíteni. Az óvadék visszajár, ha a felek között a szerződés megszűnésekor az elszámolás teljes körűen megtörtént.
19. A felek megbízott képviselői a szerződés teljesítése során:

Bérlő részéről: kapcsolattartó neve, beosztása (telefon száma, e-mail címe),

Bérbeadó részéről: kapcsolattartó neve, beosztása (telefon száma, e-mail címe).

1. A szerződés teljesítésével összefüggő nyilatkozatokat, adatközléseket, akadályközléseket és az együttműködést érintő bármely közlést a felek hatályosan írásban, e-mailben és telefonon is jogosultak megtenni. Felek a jelen szerződést módosítására és megszüntetésére irányuló nyilatkozatokat kizárólag írásban jogosultak megtenni. Az e-mailben tett jognyilatkozat akkor minősül írásbeli jognyilatkozatnak, ha azt a jognyilatkozatot tevő a 13. pontban megjelölt e-mail címéről a 13. pontban megjelölt jognyilatkozat megtételére jogosult személy részére és e-mail címére küldte el és annak megérkezését és tudomásul vételét a címzett haladéktalanul, de legfeljebb 48 órán belül visszaigazolta. Telefonos úton jognyilatkozatot tenni kizárólag olyan esetben lehet, ha annak elmaradása bármelyik fél részére kárt eredményezne. A telefonos úton tett jognyilatkozatot haladéktalanul, de legkésőbb 24 órán belül írásban is meg kell erősíteni.
2. Szerződő Felek rögzítik, hogy a jelen Szerződésben kapcsolattartóként megjelölt személyek személyes adatait (teljes név, beosztás, e-mail cím, telefonszám) az Európai Unió általános adatvédelmi rendelet (GDPR) 6. cikk (1) bekezdés f) pontja szerint a Szerződő Felek jogos érdeke alapján, mint önálló adatkezelők kezelik, amelynek célja a Szerződés létrejötte és teljesítése, különösen az ezek érdekében történő együttműködés és kapcsolattartás. Szerződő Felek kötelezettséget vállalnak arra, hogy a Felek képviselőjeként és kapcsolattartóiként megnevezett személyek személyes adatait a vonatkozó jogszabályoknak megfelelően kizárólag az itt megjelölt célból kezelik, azokon további adatkezelést megfelelő jogalap hiányában nem végeznek, különösen azokat harmadik személy részére nem továbbítják és nyilvánosságra nem hozzák. Felek kötelezettséget vállalnak arra, hogy a GDPR által előírt tájékoztatási kötelezettségüket az alkalmazottjaik részére teljesítik.
3. A Bérlő kijelenti, hogy a Miskolci Egyetem bérbeadási szabályzatának (elérhető a Miskolci Egyetem honlapján, a dokumentumok illetve szabályzatok menüpont alatt: www.uni-miskolc.hu) előírásait megismerte, azokat a magára nézve kötelezőnek ismeri el.
4. Amennyiben a Bérlő az egyetem területén reklámcélú tevékenységet kíván folytatni, a bérbevétel előtt köteles a kapcsolatot a Bérbeadó Kancellária Hivatalával felvenni.
5. Jelen megállapodásban nem szabályozott kérdésekben a Ptk., illetve a vonatkozó egyéb jogszabályok rendelkezései az irányadók. A felek jelen szerződésből eredő vitás kérdéseiket elsősorban békés úton kívánják megoldani. Ennek sikertelensége esetén kikötik a Miskolci Járásbíróság, illetve a Miskolci Törvényszék kizárólagos illetékességét.
6. Jelen bérleti jogviszony a szerződés aláírásától a bérbeadás befejező napjáig hatályos. A Bérbeadó részéről a kancellári egyetértés a szerződés érvényességének, illetve hatálybalépésének feltétele.
7. A jelen szerződés 4 eredeti példányban készült, amelyből 1 példány a bérlőt, 3 példány a bérbeadót (ebből 1 példány a Pénzügyi és Számviteli Osztályt és 1 példány a Jogi és Beszerzési Osztályt) illeti.
8. Felek rögzítik, hogy az állami vagyonról szóló törvény alapján a jelen szerződés szerinti jogok gyakorlását, annak szabályszerűségét, célszerűségét az MNV Zrt.   
   - szükség szerint a területi szervei útján - ellenőrizheti. Az MNV Zrt. tulajdonosi ellenőrzésre vonatkozó eljárásrendjét, az ott szabályozott jogokat, kötelezettségeket a felek a szerződés részének tekintik.

Jelen megállapodást a szerződő felek, elolvasás és értelmezés után, mint akaratukkal mindenben megegyezőt aláírják.

Miskolc, 20... …………………… *hó* ……… *nap*

…………………………….. ……………………………..

bérbeadó bérlő

……………………………..

pénzügyi ellenjegyző

Miskolc, 20... …………………… *hó* ……… *nap*

Egyetértek:

……………………………..

kancellár

Mellékletek:

- 1 pld. szakmai és összeférhetetlenségi nyilatkozat

- 1 pld. átláthatósági nyilatkozat

- 1 pld. állami vagyonról szóló törvény szerinti kizáró feltételek fenn nem állásáról szóló nyilatkozat

1. A bérbeadott ingatlan megnevezése és területe (m2), berendezése, a bérbeadott eszköz megnevezése és annak leltári száma, valamint a személyzeti igény, térítési díj konkrét megjelölése [↑](#footnote-ref-1)